Diari Oficial de la Generalitat Valenciana


Sumari del DOGV 8416, del 05-11-2018 (2018/10833)

RESOLUCIÓ de 29 d'octubre de 2018, de la directora general d'Universitat, Investigació i Ciència, per la qual es compensa, als beneficiaris de les universitats públiques de la Comunitat Valenciana, la part no finançada a càrrec dels pressupostos generals de l'Estat de les beques de matrícula de la convocatòria aprovada per Resolució de 3 d'agost de 2017, de la Secretaria d'Estat d'Educació, Formació Professional i Universitats, per la qual es convoquen beques de caràcter general per al curs acadèmic 2017-2018, per a estudiants que cursen estudis postobligatoris.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8416

Data del DOGV
:   05-11-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/10184


Data del document
:   29-10-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 29 d'octubre de 2018, de la directora general d'Universitat, Investigació i Ciència, per la qual es compensa, als beneficiaris de les universitats públiques de la Comunitat Valenciana, la part no finançada a càrrec dels pressupostos generals de l'Estat de les beques de matrícula de la convocatòria aprovada per Resolució de 3 d'agost de 2017, de la Secretaria d'Estat d'Educació, Formació Professional i Universitats, per la qual es convoquen beques de caràcter general per al curs acadèmic 2017-2018, per a estudiants que cursen estudis postobligatoris. [2018/10601]  
  
Per l'Ordre 20/2016, de 10 de juny, de la Conselleria d'Educació, Investigació, Cultura i Esport, s'aproven les bases reguladores per a la tramitació de les beques per les quals es compensa, a les universitats públiques de la Comunitat Valenciana, la part no finançada a càrrec dels pressupostos generals de l'Estat de les beques de matrícula del sistema general de beques i ajudes a l'estudi concedides pel Ministeri d'Educació Cultura i Esport (DOGV 7805, 14.06.2016).  
Per la Resolució de 14 de juny de 2018, de la Conselleria d'Educació, Investigació, Cultura i Esport, es convoquen beques per a compensar les universitats públiques que integren el Sistema Universitari Valencià, en la part no finançada a càrrec dels pressupostos generals de l'Estat, l'import del component de matrícula de l'alumnat, tant dels seus centres propis com dels seus centres públics adscrits, beneficiari del sistema general de beques i ajudes a l'estudi concedides pel Ministeri d'Educació, Cultura i Esport en el curs 2017-2018.  
En data 16 de juliol de 2018, la comissió prevista en l'article 6 de l'Ordre 20/2016 i en l'apartat huité de la Resolució de 14 de juny abans esmentades, va valorar els certificats emesos per cada universitat, amb el vistiplau dels seus respectius rectors, en els quals s'acreditava del nombre d'estudiants beneficiaris de la beca de matrícula, amb especificació de l'import individual i total que correspon aportar a la Generalitat.  
La Subdirecció General d'Universitat, Investigació i Ciència, com a òrgan instructor del procediment i a la vista de l'informe de l'òrgan col·legiat, eleva la proposta de resolució a la directora general d'Universitat, Investigació i Ciència per a la firma corresponent, per la qual cosa, per delegació del conseller d'Educació, Investigació, Cultura i Esport, establit en l'article 7 de l'Ordre 20/2016 i en l'apartat nové de la Resolució de 14 de juny abans esmentades, resolc:  
  
Primer  
Aprovar la relació de l'alumnat beneficiari de la convocatòria aprovada per Resolució de 3 d'agost de 2017, de la Secretaria d'Estat d'Educació, Formació Professional i Universitats, per la qual es convoquen beques de caràcter general per al curs acadèmic 2017-2018, per a estudiants que cursen estudis postobligatoris, als quals se'ls compensa la part de la beca de matrícula no finançada a càrrec dels pressupostos generals de l'Estat, amb indicació de l'import corresponent a cada un d'ells, i que s'inclou com a annex d'aquesta resolució.  
  
  
Segon  
Aprovar la compensació per la diferència entre l'import concedit per l'Administració estatal d'acord amb la Resolució de 3 d'agost de 2017, abans esmentada, i la quantia de la taxa per matrícula establida en el Decret 108/2017, de 28 de juliol, del Consell, pel qual es fixen les taxes a satisfer per la prestació de serveis acadèmics universitaris per al curs 2017-2018 (DOGV 8104, 11.08.2017), en els imports que a continuació es detallen:  
  
Universitat de València-Estudi General 3.278.624,81 -  
Universitat Politècnica de València 1.476.215,00 -  
Universitat d'Alacant 1.630.813,09 -  
Universitat Jaume I de Castelló 815.559,08 -  
Universitat Miguel Hernández d'Elx 777.149,46 -  
Total 7.978.361,44 -  
Tercer  
Aquestes ajudes s'adjudiquen a càrrec de l'aplicació pressupostària 96.54.78.150.59.6, línia de subvenció S1313000 «Beques alumnat ensenyaments universitaris i estudis superiors» del pressupost de la Generalitat per a l'exercici 2018, per un import global màxim d'58.126.911 euros per a finançar els costos estimats d'aquesta convocatòria de beques destinada a compensar a les universitats públiques de la Comunitat Valenciana la part no finançada a càrrec dels pressupostos generals de l'Estat de les beques de matrícula de la convocatòria aprovada per Resolució de 3 d'agost de 2017, de la Secretaria d'Estat d'Educació, Formació Professional i Universitats.  
L'import de les beques concedides per aquesta resolució ascendeix a 7.978.361,44 ?.  
  
Quart  
Ordenar la publicació de la relació de l'alumnat beneficiari i l'import corresponent a cadascú en el Diari Oficial de la Generalitat Valenciana.  
  
Cinqué  
La relació de l'alumnat beneficiari d'aquesta convocatòria es publicarà en la pàgina web de la Conselleria d'Educació, Investigació, Cultura i Esport, que s'indica a continuació:  
http://www.ceice.gva.es/va/web/universidad/ayudas-y-becas  
  
Sisé  
Aquesta resolució tindrà efectes des del moment de la seua firma.  
  
Contra aquesta resolució, que posa fi a la via administrativa, es podrà interposar, amb caràcter potestatiu, un recurs de reposició davant del conseller d'Educació, Investigació, Cultura i Esport en el termini d'un mes comptador des de l'endemà de la seua publicació, de conformitat amb el que preveuen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la publicació en el Diari Oficial de la Generalitat Valenciana, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.  
  
València, 29 d'octubre de 2018.- La directora general d'Universitat, Investigació i Ciència: Josefina Bueno Alonso.